Mijëra vetë i japin lamtumirën e fundit artistes së famshme Lina Horn
Ajo çau barrierat racore për t'u bërë një nga artistet më të paharruara të skenës e ekranit
Me zërin e saj joshës dhe sensual, Lena Horne magjepsi dëgjues në gjithë botën për dekada me radhë. Jetën dhe kontributin e saj e nderuan dje mijëra vetë të mbledhur në një kishë në Nju Jork për t’i dhënë lamtumirën e fundit. Shumë prej tyre e kujtojnë atë si një artiste të kalibrit botëror: Valerie Tornanbe. Lena Horne mori emër në vitet ’40 për interpretimet në klube nate. Më pas ajo filloi të regjistronte disqe muzikore dhe në vitin 1943 u bë e para artiste afrikano-amerikane që punësohej nga një studio e madhe e Hollivudit. Por racizmi nuk iu nda gjatë pjesës më të madhe të karrierës dhe Lenës iu dhanë vetëm role sekondarë në filma: tregonte artistja. Artistja këmbëngulte se e kishin vënë në listën e zezë të industrisë së argëtimit, prandaj e kishte të pamundur të bënte filma apo të dilte në televizion për 7 vjet. Jo të gjithë e mbështesin në këtë pretendim. Megjithatë, Lena nuk hoqi dorë nga arti dhe vazhdoi të interpretonte para ushtarëve të bardhë e me ngjyrë gjatë Luftës së Dytë Botërore. Veterani Bill Wheeler ishte në ceremonitë funebre. Ai kujton shpirtin e saj ngjadhënjyes para vështirësive: Fama e saj vazhdoi të rritej me këngë si Stormy Weather. Në vitet që pasuan ajo u angazhua hapur për të drejtat civile. Por trashëgimia e saj e paharruar do të jetë zëri i saj i mbushur me romancë dhe hare.